พระราชบัญญัติพระราชบัญญัติระเบียบข้าราชการการเมืองพ.ศ. ๒๕๓๕ ภูมิพลอดุลยเดช ป.ร.ให้ไว้ ณ วันที่ ๑ เมษายนพ.ศ. ๒๕๓๕เป็นปีที่ ๔๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงกฎหมายว่าด้วยระเบียบข้าราชการการเมืองจึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้มาตรา ๑พระราชบัญญัตินี้เรียกว่า พระราชบัญญัติระเบียบข้าราชการการเมืองพ.ศ. ๒๕๓๕มาตรา ๒[๑] พระราชบัญญัตินี้ให้ใช้บังคับตั้งแต่วันที่๑ เมษายน พ.ศ. ๒๕๓๕ เป็นต้นไปมาตรา ๓ให้ยกเลิก(๑)พระราชบัญญัติระเบียบข้าราชการการเมือง พ.ศ. ๒๕๑๘(๒)คำสั่งของคณะปฏิรูปการปกครองแผ่นดิน ฉบับที่ ๓๓ ลงวันที่ ๒๐ ตุลาคม พ.ศ. ๒๕๑๙(๓)พระราชบัญญัติระเบียบข้าราชการการเมือง (ฉบับที่ ๒) พ.ศ. ๒๕๑๙(๔)พระราชบัญญัติระเบียบข้าราชการการเมือง (ฉบับที่ ๓) พ.ศ. ๒๕๒๐(๕)ประกาศของคณะปฏิวัติ ฉบับที่ ๒๓ ลงวันที่ ๘ พฤศจิกายน พ.ศ. ๒๕๒๐(๖)พระราชบัญญัติระเบียบข้าราชการการเมือง (ฉบับที่ ๔) พ.ศ. ๒๕๒๑(๗)พระราชบัญญัติระเบียบข้าราชการการเมือง (ฉบับที่ ๕) พ.ศ. ๒๕๒๒(๘)พระราชบัญญัติระเบียบข้าราชการการเมือง (ฉบับที่ ๖) พ.ศ. ๒๕๓๑มาตรา ๔ข้าราชการการเมืองได้แก่บุคคลซึ่งรับราชการในตำแหน่งข้าราชการการเมืองดังต่อไปนี้(๑)นายกรัฐมนตรี(๒)รองนายกรัฐมนตรี(๓)รัฐมนตรีว่าการกระทรวง(๔)รัฐมนตรีประจำสำนักนายกรัฐมนตรี(๕)รัฐมนตรีว่าการทบวง(๖)รัฐมนตรีช่วยว่าการกระทรวง(๗)รัฐมนตรีช่วยว่าการทบวง(๘)ที่ปรึกษานายกรัฐมนตรี(๙)ที่ปรึกษารองนายกรัฐมนตรี(๑๐)ที่ปรึกษารัฐมนตรี และที่ปรึกษารัฐมนตรีประจำสำนักนายกรัฐมนตรี(๑๑)เลขาธิการนายกรัฐมนตรี(๑๒)รองเลขาธิการนายกรัฐมนตรีฝ่ายการเมือง(๑๓)โฆษกประจำสำนักนายกรัฐมนตรี(๑๔)รองโฆษกประจำสำนักนายกรัฐมนตรี(๑๕)เลขานุการรัฐมนตรีประจำสำนักนายกรัฐมนตรี(๑๖)ประจำสำนักเลขาธิการนายกรัฐมนตรี(๑๗)เลขานุการรัฐมนตรีว่าการกระทรวง(๑๘)ผู้ช่วยเลขานุการรัฐมนตรีว่าการกระทรวง(๑๙)เลขานุการรัฐมนตรีว่าการทบวง(๒๐)ผู้ช่วยเลขานุการรัฐมนตรีว่าการทบวงข้าราชการการเมืองซึ่งมิใช่รัฐมนตรีจะมีจำนวนเท่าใดให้เป็นไปตามอัตราในบัญชีท้ายพระราชบัญญัตินี้มาตรา ๕ให้ถือว่าข้าราชการการเมืองเป็นข้าราชการพลเรือนตามกฎหมายว่าด้วยเครื่องแบบข้าราชการฝ่ายพลเรือนมาตรา ๖[๒]ให้ข้าราชการการเมืองได้รับเงินเดือนและเงินประจำตำแหน่งตามกฎหมายว่าด้วยเงินเดือนและเงินประจำตำแหน่งบทบัญญัติตามมาตรา๓๕ แห่งพระราชบัญญัติบำเหน็จบำนาญข้าราชการ พ.ศ. ๒๔๙๔ซึ่งแก้ไขเพิ่มเติมโดยพระราชบัญญัติบำเหน็จบำนาญข้าราชการ (ฉบับที่ ๔) พ.ศ. ๒๔๙๙มิให้ใช้บังคับแก่การรับบำเหน็จบำนาญของข้าราชการการเมืองผู้กลับเข้ารับราชการใหม่ตามพระราชบัญญัตินี้ข้าราชการการเมืองซึ่งดำรงตำแหน่งสมาชิกวุฒิสภาหรือสมาชิกสภาผู้แทนราษฎรด้วยถ้าได้รับเงินประจำตำแหน่ง หรือเงินเพิ่มสำหรับสมาชิกสภาดังกล่าวแล้วไม่มีสิทธิได้รับเงินเดือนและเงินประจำตำแหน่งในฐานะข้าราชการการเมืองอีกการจ่ายเงินเดือนและเงินประจำตำแหน่งข้าราชการการเมืองให้เป็นไปตามระเบียบที่กระทรวงการคลังกำหนดมาตรา ๗การแต่งตั้งและการออกจากตำแหน่งของรัฐมนตรี ให้เป็นไปตามบทบัญญัติแห่งรัฐธรรมนูญมาตรา ๘การแต่งตั้งข้าราชการการเมืองตามมาตรา ๔ (๘) (๙) (๑๑) (๑๒) (๑๓) (๑๔) (๑๕)(๑๖) และที่ปรึกษารัฐมนตรีประจำสำนักนายกรัฐมนตรีให้นายกรัฐมนตรีด้วยความเห็นชอบของคณะรัฐมนตรีแต่งตั้งบุคคลซึ่งเห็นสมควรตามเหตุผลในทางการเมืองและเป็นผู้มีคุณสมบัติที่จะเป็นข้าราชการการเมืองตามพระราชบัญญัตินี้ได้การแต่งตั้งข้าราชการการเมืองตามมาตรา๔ (๑๗) (๑๘) (๑๙) (๒๐) และที่ปรึกษารัฐมนตรีให้รัฐมนตรีเจ้าสังกัดด้วยความเห็นชอบของคณะรัฐมนตรีแต่งตั้งบุคคลซึ่งเห็นสมควรตามเหตุผลในทางการเมืองและเป็นผู้มีคุณสมบัติที่จะเป็นข้าราชการการเมืองตามพระราชบัญญัตินี้ได้มาตรา ๙ผู้ซึ่งจะได้รับแต่งตั้งเป็นข้าราชการการเมืองตำแหน่งอื่นนอกจากตำแหน่งรัฐมนตรีต้องมีคุณสมบัติดังต่อไปนี้(๑)มีสัญชาติไทย(๒)อายุไม่ต่ำกว่าสิบแปดปี(๓)เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญด้วยความบริสุทธิ์ใจ(๔)ไม่เป็นคนไร้ความสามารถ ไม่เป็นผู้มีกายทุพพลภาพจนไม่สามารถปฏิบัติหน้าที่ได้หรือมีจิตฟั่นเฟือนไม่สมประกอบหรือเป็นโรคตามที่คณะรัฐมนตรีกำหนดโดยประกาศในราชกิจจานุเบกษา(๕)ไม่เป็นผู้บกพร่องในศีลธรรมอันดี(๖)ไม่เป็นผู้มีหนี้สินล้นพ้นตัว(๗)ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดอันได้กระทำโดยประมาท หรือความผิดลหุโทษ(๘)ไม่เคยถูกลงโทษให้ออก ปลดออก หรือไล่ออก จากรัฐวิสาหกิจ(๙)ไม่เคยถูกลงโทษให้ออก ปลดออก หรือไล่ออก เพราะกระทำผิดวินัยตามกฎหมายว่าด้วยระเบียบข้าราชการพลเรือนหรือตามกฎหมายอื่นมาตรา ๑๐ข้าราชการการเมืองนอกจากตำแหน่งรัฐมนตรีออกจากตำแหน่งเมื่อ(๑)ตาย(๒)ลาออก(๓)ถูกสั่งให้ออก ไม่ว่าจะเป็นการออกโดยมีความผิดหรือไม่ก็ตาม(๔)นายกรัฐมนตรีหรือรัฐมนตรีผู้สั่งแต่งตั้งออกจากตำแหน่ง(๕)ขาดคุณสมบัติตามมาตรา ๙มาตรา ๑๑ให้ผู้ซึ่งดำรงตำแหน่งข้าราชการการเมืองตามพระราชบัญญัติระเบียบข้าราชการการเมืองพ.ศ. ๒๕๑๘ อยู่ในวันที่พระราชบัญญัตินี้ประกาศในราชกิจจานุเบกษาเป็นข้าราชการการเมืองตามพระราชบัญญัตินี้มาตรา ๑๒ให้นายกรัฐมนตรีรักษาการตามพระราชบัญญัตินี้ผู้รับสนองพระบรมราชโองการอานันท์ ปันยารชุนนายกรัฐมนตรีบัญชีอัตราตำแหน่งเงินเดือนและเงินเพิ่มสำหรับตำแหน่งข้าราชการการเมือง[๓](ยกเลิก)หมายเหตุ :-เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรปรับปรุงอัตราเงินเดือนข้าราชการการเมืองให้เหมาะสมกับสภาวะเศรษฐกิจในปัจจุบันและกำหนดจำนวนตำแหน่งข้าราชการการเมืองให้ชัดเจนเพื่อช่วยในการปฏิบัติราชการของนายกรัฐมนตรี รองนายกรัฐมนตรี และรัฐมนตรี จึงจำเป็นต้องตราพระราชบัญญัตินี้พระราชบัญญัติระเบียบข้าราชการการเมือง(ฉบับที่ ๒) พ.ศ. ๒๕๓๘[๔]มาตรา๒พระราชบัญญัตินี้ให้ใช้บังคับตั้งแต่วันที่ ๑ ตุลาคม พ.ศ. ๒๕๓๗ เป็นต้นไปหมายเหตุ :-เหตุผลในการประกาศใช้พระราชบัญญัติฉบับนี้ คือโดยที่ได้มีการแยกบัญชีอัตราตำแหน่งและเงินเดือนและบัญชีอัตราเงินประจำตำแหน่งของข้าราชการการเมืองไปบัญญัติไว้ในกฎหมายว่าด้วยเงินเดือนและเงินประจำตำแหน่งซึ่งเป็นกฎหมายเฉพาะแล้วสมควรแก้ไขเพิ่มเติมกฎหมายว่าด้วยระเบียบข้าราชการการเมืองให้สอดคล้องกัน จึงจำเป็นต้องตราพระราชบัญญัตินี้วศิน/แก้ไข๒๖ พฤศจิกายน ๒๕๕๖[๑] ราชกิจจานุเบกษาเล่ม ๑๐๙/ตอนที่ ๓๕/หน้า ๑/๓ เมษายน ๒๕๓๕[๒] มาตรา ๖แก้ไขเพิ่มเติมโดยพระราชบัญญัติระเบียบข้าราชการการเมือง (ฉบับที่ ๒) พ.ศ. ๒๕๓๘[๓] บัญชีอัตราตำแหน่งเงินเดือน และเงินเพิ่มสำหรับตำแหน่งข้าราชการการเมือง ยกเลิกโดยพระราชบัญญัติระเบียบข้าราชการการเมือง(ฉบับที่ ๒) พ.ศ. ๒๕๓๘[๔] ราชกิจจานุเบกษาเล่ม ๑๑๒/ตอนที่ ๑ ก/หน้า ๔๙/๑ มกราคม ๒๕๓๘